शीर्षक: ताजमहाल हा तेजोमहाल आहे, या दाव्यात किती तथ्य आहे?\nवरील काल्पनिक लेखाचे शीर्षक दिल्यास, लेखाची कल्पना करा.\n
आगऱ्यामध्ये दिमाखात उभा असलेला ताजमहाल

सत्ताधारी भारतीय जनका पक्षातले विनय कटियार यांनी अलीकडेच ताजमहालचं नाव बदलण्याची मागणी केली. एका हिंदू राजाने हृा ताजमहाल बांधला आणि त्यामुळेच ताजमहालाची ओळख बदलण्यात यावी, असं त्याचं म्हणणं आहे.

त्यांच्या या विधानावर प्रसारमाध्यमांमध्ये खूप चर्चा झाली. याला उजव्या विचारसरणीच्या गटांनी जोरदार समर्थन दिलं. 

पण नेमकं सत्य काय आहे? या दाव्याला पुष्टी देणारा कोणताही ठोस पुरावा नाही. अनेक इतिहासकार आणि भारत सरकारने हे मान्य केलं आहे की, भारतीय आणि इस्लामिक स्थापत्यशास्त्राचं हे एक उत्तम उदाहरण आहे. 

ताजमहाल कोणी बांधला?

भारतातल्या अधिकृत इतिहासानुसार, मुघलसम्राट शहाजहाँने त्याची राणी मुमताज महलच्या स्मृती जपण्यासाठी ताजमहाल बांधला.

मध्य आशियातून आलेल्या मुघलांनी 16 व्या आणि 17 व्या शतकात आताचा भारत आणि पाकिस्तान असलेल्या भागावर राज्य केलं. 

या मुघल सम्राटांनी दक्षिण आशियामध्ये इस्लाम, मुस्लीम कला आणि संस्कृतीचा प्रसार केला आणि ताजमहाल हे त्यांच्या या कलासक्ततेचंच प्रतीक आहे.  

भारतीय पुरातत्त्व खात्याचे एक तज्ज्ञ ताजमहालचं वर्णन 'मुघल स्थापत्यशास्त्राचा सर्वोत्तम नमुना' असं करतात. 

"मुस्लीम स्थापत्यशास्त्र आणि भारतातल्या कारागिरीचा हा अनोखा मिलाफ आहे. त्या काळात मुघल स्थापत्यशास्त्रातली उत्तमता शिगेला पोहोचली होती," असं ताजमहालबदद्लच्या सरकारच्या अधिकृत जाहिरातीत म्हटलं आहे. 

"जेव्हा मुघलांनी ताजमहाल बांधला त्याआधीच्या काळात ते त्यांच्या पर्शियन आणि तिमुरीद मुळांबद्दल अभिमानाने सांगायचे पण नंतर मात्र ते स्वत:ला भारतीय म्हणवू लागले,"असंही या जाहिरातीत म्हटलं आहे. 

ताजमहाल बघण्यासाठी दरवर्षी जगभरातून लाखो पर्यटक येतात.

इतिहासकार राणा सफ्वी यांनी बीबीसीला सांगितलं, "ताजमहालचा इतिहास पुन्हा पडताळून पाहण्याचा प्रश्नच येत नाही आणि इथे मंदिर अस्तित्वात असल्याचा कोणताही पुरावा नाही."

"ताजमहाल बांधण्याआधी त्या जागी हिंदू राजा जय सिंग यांच्या मालकीची हवेली होती," असंही त्यांनी सांगितलं.

"शहाजहाँने त्यांच्याकडून ही हवेली विकत घेतली. यासाठी अधिकृतरित्या फर्मान काढण्यात आलं होतं.  या फर्मानमधल्या माहितीनुसार हेही दिसून येतं की मुघल सम्राट त्यांच्या व्यवहाराच्या आणि इतिहासाच्या सगळ्या नोंदी ठेवत होते," त्या म्हणतात.

श्रीमती सफ्वी यांच्या म्हणण्यानुसार, 'ताज महाल :  द...